|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΓΑΛΑΤΣΙΟΥ**  **ΔΙΕΥΘΥΝΣΗ ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ ΥΓΕΙΑΣ**  **ΤΜΗΜΑ ΥΓΕΙΑΣ** | **ΕΡΓΑΣΙΑ: «ΕΛΕΓΧΟΣ-ΚΑΤΑΠΟΛΕΜΗΣΗ ΚΟΥΝΟΥΠΙΩΝ ΚΑΙ ΕΝΤΟΜΟΚΤΟΝΙΑΣ – ΜΥΟΚΤΟΝΙΑΣ ΔΗΜΟΤΙΚΩΝ ΚΑΙ ΣΧΟΛΙΚΩΝ ΚΤΙΡΙΩΝ»** ΠΡΟΫΠΟΛΟΓΙΣΜΟΣ: 27.170,26 € **ΑΡ. ΜΕΛΕΤΗΣ: Υ-4/2025**  **Κ.Α.: 15.6142.0007,**  **15.6142.0006, 70-6142.0003** |

**ΤΕΧΝΙΚΗ ΕΚΘΕΣΗ**

Η παρούσα μελέτη αφορά στην ανάθεση υπηρεσιών Α) ελέγχου και καταπολέμησης κουνουπιών και Β) στην υλοποίηση δράσεων εντομοκτονίας, μυοκτονίας και απώθησης ΄ζώων (φίδια, αδέσποτα ζώα) κλπ σε δημοτικά και σχολικά κτίρια..

Το αντικείμενο αφορά δύο διαφορετικές υπηρεσίες, , όπως αναλύονται παρακάτω,

|  |  |  |  |  |
| --- | --- | --- | --- | --- |
|  | **ΟΜΑΔΑ Α** | **ΟΜΑΔΑ Β** | | **ΣΥΝΟΛΟ** |
|  | **ΟΜΑΔΑ Α** | **ΥΠΟΟΜΑΔΑ ΟΜΑΔΑ 1** | **ΥΠΟΟΜΑΔΑ ΟΜΑΔΑ 2** | **ΣΥΝΟΛΟ** |
|  | **Έλεγχος Καταπολέμηση κουνουπιών** | **Εντομοκτονία – μυοκτονία Δημοτικών Κτιρίων** | **Εντομοκτονία Μυοκτονία Σχολικών Κτιρίων** |  |
| Σύνολο | 6.451,50 | 8.860,00 | 6.600,00 | 21.911,50 |
| ΦΠΑ | 1.548,36 | 2.126,40 | 1.584,00 | 5.258,76 |
| ΓΕΝΙΚΟ ΣΥΝΟΛΟ | 7.999,86 | 10.986,40 | 8.184,00 | 27.170,26 |

Οι ανάγκες που προκύπτουν για τις παραπάνω υπηρεσίες αναλύονται σε ξεχωριστές τεχνικές εκθέσεις, ανά ομάδα, καθώς το αντικείμενο απαιτεί διαφορετικά χαρακτηριστικά και εμπειρία του αναδόχου.

**Η ανάθεση κάθε υπηρεσίας θα γίνει με την πλέον συμφέρουσα από οικονομική άποψη προσφορά, αποκλειστικά βάσει τιμής. ο οικονομικός φορέας θα προσφέρει ενιαίο ποσοστό έκπτωσης επί των τιμών της κάθε ομάδας, σύμφωνα με τις διατάξεις του Ν 4412/2016, όπως έχει τροποποιηθεί και ισχύει.**

**Ο υποψήφιος ανάδοχος θα πρέπει να διαθέτει την εμπειρία και τα απαραίτητα δικαιολογητικά που απαιτούνται από τη συγγραφή υποχρεώσεων της κάθε ομάδας/υποομάδας για την οποία υποβάλλει προσφορά.**

**ΟΜΆΔΑ Α. ΕΛΕΓΧΟΣ – ΚΑΤΑΠΟΛΕΜΗΣΗ ΚΟΥΝΟΥΠΙΩΝ**

**Τεχνική έκθεση:**

Η παρούσα υπηρεσία αφορά στην αντιμετώπιση των κουνουπιών για τα γένη Aedes, Culex, και Anopheles τα οποία είναι υψηλής υγειονομικής σημασίας καθώς θεωρούνται σημαντικοί φορείς παθογόνων παραγόντων για τον άνθρωπο. Συγκεκριμένα περιλαμβάνει τον εντοπισμό περιοχών δραστηριοποίησης και αναπαραγωγής των παραπάνω ειδών, με τοποθέτηση και έλεγχο παγίδων για ακμαία και ωοθεσίας, δειγματοληψία προνυμφών, δράσεις προνυμφοκτονίας ή εφαρμογή ακμαιοκτονίας σε χώρους συνάθροισης ακμαίων με εγκεκριμένα από το Υπουργείο Αγροτικής Ανάπτυξης σκευάσματα, όπου είναι εφικτό και ενημέρωση των πολιτών με φυλλάδια στις περιοχές στις οποίες εμφανίζονται μεγάλοι πληθυσμοί κουνουπιών.

Οι χώροι όπου θα τοποθετηθούν οι παγίδες αφορούν στο άλσος Βεΐκου, στο γκαράζ του Δήμου, σε πάρκα, πλατείες, μικρούς χώρους πρασίνου και σε προαύλειους χώρους σχολείων που έχουν βλάστηση αλλά και σε οποιοσδήποτε άλλο χώρο εντός των ορίων του Δήμου Γαλατσίου που θα αξιολογηθεί από την εταιρεία που θα αναλάβει την εργασία με τη σύμφωνη γνώμη της Υπηρεσίας. Η προνυμφοκτονία των παραπάνω ειδών θα πραγματοποιηθεί σε εστίες όπου εντοπίζονται προνύμφες και στο σύνολο των φρεατίων ομβρίων υδάτων του Δήμου όπου υπάρχουν υδατοσυλλογές, ενώ η ακμαιοκτονία εκεί όπου είναι απαραίτητο, μετά από άδεια από αρμόδιους φορείς.

Ο αριθμός των εφαρμογών θα είναι σε τακτική βάση (δύο φορές το μήνα), μπορεί να τροποποιηθεί βάσει των καιρικών συνθηκών και των αναγκών που μπορεί να προκύψουν, ενώ οι εργασίες θα γίνονται κατόπιν συνεννοήσεως με τον αρμόδιο υπάλληλο του δήμου. Το ύψος της αμοιβής του παρέχοντος την εργασία, θα καθορίζεται σε συνάρτηση με τις παρεχόμενες υπηρεσίες και την τιμή που αναφέρεται στην υποβληθείσα προσφορά του η οποία θα είναι σταθερή και αμετάβλητη καθ’ όλη την διάρκεια της σύμβασης, η οποία θα είναι διάρκειας ενός έτους ή ως τη λήξη του οικονομικού αντικειμένου. Οι εργασίες θα πραγματοποιηθούν σύμφωνα με τις κείμενες διατάξεις περί ανάθεσης και εκτέλεσης προμηθειών.

Ο προϋπολογισμός της εργασίας ελέγχου-καταπολέμησης κουνουπιών ανέρχεται στο ποσό των **επτά χιλιάδων εννιακοσίων ενενήντα εννέα ευρώ και ογδόντα έξι λεπτών** (7.999,86€) συμπεριλαμβανομένου και του ΦΠΑ 24% (1.548,36 €) επιβαρύνοντας τον προϋπολογισμό του 2025 στον Κ.Α. 15-6142.0007 κατά 7.999,86€.

**ΤΕΧΝΙΚΗ ΠΕΡΙΓΡΑΦΗ**

Η παρούσα Τεχνική Περιγραφή συντάσσεται προκειμένου να περιγράψει τις εργασίες ενός ολοκληρωμένου προγράμματος καταπολέμησης κουνουπιών εντός των διοικητικών ορίων του Δήμου για το έτος 2025.

Το έτος 2010 στην Ελλάδα εμφανίστηκε επιδημία μεταδιδόμενη με κουνούπια. Στη χώρα μας οι πληθυσμοί κουνουπιών έχουν αυξηθεί και αυτό γιατί έχουν αποκτήσει τη δυνατότητα να επιβιώνουν σε όλη σχεδόν τη διάρκεια του έτους, εξ αιτίας των ήπιων χειμώνων, έτσι ο πληθυσμός των κουνουπιών παρουσιάζει μικρή θνησιμότητα. Μικρές συγκεντρώσεις νερού μπορούν να γίνουν εστίες δραστηριοποίησης και αναπαραγωγής κουνουπιών. Βάσει των επιδημιολογιών δεδομένων, ο ιός του Δυτικού Νείλου έχει εγκατασταθεί και στη χώρα μας, και θεωρείται αναμενόμενη η εμφάνιση περιστατικών στην ερχόμενη και σε επόμενες περιόδους μετάδοσης (Μάιος-Νοέμβριος). Επίσης τα τελευταία χρόνια καταγράφονται περιπτώσεις ελονοσίας, ακόμη και σε Δήμου τους Αττικής.

Το πιο συνηθισμένο κουνούπι στους αστικούς χώρους είναι το είδος Culex Pipiens, που ενέχεται στη μετάδοση του ιού του Δυτικού Νείλου. Η παρουσία του είναι δεδομένη και διαχρονική.

Το έτος 2008 πραγματοποιήθηκαν οι πρώτες καταγραφές από το είδος Aedes albopictus, ενώ στη συνέχεια διαπιστώθηκε εξάπλωση, εγκατάσταση και ανάπτυξη του σε πολλές περιοχές της Ελλάδος. Τα τελευταία χρόνια , εμφανίστηκε και σε σημεία της Αττικής. Αναπτύσσεται πολύ εύκολα και γρήγορα ακόμα και σε μικρές υδάτινες συλλογές.

Βάσει της υπ. αρ. πρωτ. Δ1α/Γ.Π.οικ. 51229 /30/09/2024 «Οργάνωση και χρηματοδότηση προγραμμάτων καταπολέμησης των κουνουπιών για το έτος 2025 (ΑΔΑ: 9ΧΡΠ465ΦΥΟ-ΚΨΛ)» του υπουργείου Υγείας:

«Η καταπολέμηση των διαβιβαστών κουνουπιών γίνεται με την συνδυαστική εφαρμογή πολλών μεθόδων τόσο σε τοπικό όσο και σε περιφερειακό επίπεδο, οι οποίες πρέπει να αρχίζουν έγκαιρα και, εφόσον υφίστανται ευνοϊκές συνθήκες αναπαραγωγής των κουνουπιών, να υπάρχει πρόβλεψη να υλοποιούνται κατά την διάρκεια όλου του ημερολογιακού έτους.

Έμφαση δίνεται σε δράσεις περιβαλλοντικής εξυγίανσης και προνυμφοκτονίας, οι οποίες έχουν καθοριστική σημασία για τον περιορισμό του πληθυσμού των κουνουπιών. Επιπλέον συστήνεται ιδιαιτέρως να υπάρχει πρόβλεψη για υλοποίηση έκτακτων δράσεων, όπως π.χ. εφαρμογή ακμαιοκτονιών μετά από εμφάνιση κρούσματος (αντίστοιχοι προϋπολογισμοί).

Σημαντική είναι η πρόβλεψη για τη διενέργεια εντομολογικής επιτήρησης, συστηματικά και εκτάκτως, με επαρκή γεωγραφική και χρονική κατανομή με αντίστοιχη πρόβλεψη προϋπολογισμού. Η τήρηση βάσης εντομολογικών δεδομένων συνεισφέρει καθοριστικά στην εκτίμηση κινδύνου σε τοπικό επίπεδο, στον ορθό σχεδιασμό, στην υλοποίηση και αξιολόγηση των προγραμμάτων, ενώ αποτελεί και προϋπόθεση για την παραχώρηση άδειας κατ΄ εξαίρεσης εφαρμογής μεθόδων ακμαιοκτονίας.»

Τη δαπάνη του προγράμματος διαχείρισης κουνουπιών αναλαμβάνει ο κάθε Δήμος. Δεδομένου ότι ο Δήμος δεν διαθέτει εξειδικευμένο και πιστοποιημένο συνεργείο δυνάμενο να εφαρμόσει τις ανωτέρω ενέργειες, θα πρέπει η εν λόγω υπηρεσία να εκτελεστεί από αδειοδοτημένο εξωτερικό συνεργάτη.

**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΑΡΘΡΟ 1 - Αντικείμενο εργασίας**

Η παρούσα τεχνική προδιαγραφή αφορά στις εργασίες εντοπισμού των περιοχών δραστηριοποίησης και αναπαραγωγής κουνουπιών για τα γένη Aedes, Culex, και Anopheles, στην τοποθέτηση - έλεγχο παγίδων για ακμαία κουνούπια και παγίδων ωοθεσίας, καθώς επίσης στη δειγματοληψία για έλεγχο προνυμφών. **Ειδικότερα για τους μήνες Ιούνιο, Ιούλιο και Σεπτέμβριο, θα αποστέλλονται δείγματα** σε εργαστήριο για έλεγχο σοβαρών νοσημάτων που μεταδίδονται με διαβιβαστές (π.χ. ιός Δυτικού Νείλου).

Οι χώροι στους οποίους θα τοποθετηθούν οι παγίδες προκειμένου να ελεγχθεί η παρουσία των παραπάνω γενών κουνουπιών αφορούν στο άλσος Βεϊκου, σε πάρκα, πλατείες, μικρούς χώρους πρασίνου, στο γκαράζ του Δήμου και σε προαύλειους χώρους Σχολείων που έχουν βλάστηση, συγκεκριμένα θα τοποθετηθούν τουλάχιστον 5 παγίδες ακμαίων και 10 παγίδες ωοθεσίας.

Θα ακολουθηθούν οι οδηγίες του Υπουργείου Υγείας, όπως αναφέρονται στην Δ1α/Γ.Π.οικ. 15226-12/03/2024 (ΑΔΑ: 66ΛΧ465ΦΥΟ-ΝΨΑ) Εγκυκλίου, ακολουθώντας τις οδηγίες του LIFE CONOPS. Ο ανάδοχος θα πρέπει να προσαρμόζεται στις εκάστοτε εγκυκλίους και οδηγίες του Υπουργείου Υγείας.

O ανάδοχος θα πρέπει να παραδίδει τα συμπληρωμένα αρχεία καταγραφής/παρακαλούθησης κάθε μήνα, μόλις λαμβάνει τα αποτελέσματα.

Η τοποθέτηση των παγίδων θα γίνει εντός των ορίων του Δήμου Γαλατσίου σε χώρους που θα αξιολογηθεί από την εταιρεία που θα αναλάβει την εργασία με τη σύμφωνη γνώμη της Υπηρεσίας.

Η μέθοδος διαχείρισης κουνουπιών που παρουσιάζει τη μέγιστη αποτελεσματικότητα και περιβαλλοντική συμβατότητα είναι η προνυμφοκτονία, η αντιμετώπιση δηλαδή των εντόμων στο στάδιο της προνύμφης με κατάλληλα προνυμφοκτόνα σκευάσματα εγκεκριμένα από το Υπουργείο Αγροτικής Ανάπτυξης και Τροφίμων.

Όταν απαιτείται από τις συνθήκες επιβάλλεται συμπληρωματικά, η μείωση του πληθυσμού των τέλειων εντόμων με εγκεκριμένα από το Υπουργείο σκευάσματα και ενημέρωση των πολιτών με φυλλάδια στις περιοχές στις οποίες εμφανίζονται μεγάλοι πληθυσμοί κουνουπιών. **Η ενημέρωση door to door,** εφόσον απαιτηθεί, **θα γίνεται συγκεκριμένη ημέρα, υπό την επίβλεψη της αρμόδιας υπηρεσίας του Δήμου.** Σε κάθε περίπτωση θα αφορά στοχευμένη δράση περιορισμένης έκτασης.

Όσον αφορα στο σύνολο της εργασίας αντιμετώπισης κουνουπιών, θα περιλαμβάνει τα εξής:

* Εντοπισμό και χαρτογράφηση των σημαντικών εστιών δραστηριοποίησης και αναπαραγωγής κουνουπιών σε χώρους ρεμάτων, καναλιών και λοιπών χώρων στα όρια του Δήμου. (Εντοπισμός υδατοσυλλογών στην ευρύτερη περιοχή του Δήμου σύμφωνα με τις υποδείξεις της Διευθύνουσας Υπηρεσίας, εντοπισμός των εστιών συγκέντρωσης κουνουπιών (ακμαία) και αποτύπωση - χαρτογράφηση των εστιών.
* Με βάση τη χαρτογράφηση και τον εντοπισμό υδάτινων συλλογών, ο ανάδοχος θα εκτελεί δειγματοληψίες αφθονίας και είδος των προνυμφών σε όλες τις περιοχές Παρακολούθησης/ Καταγραφής με περιφορές οι οποίες θα καταγράφονται αναλυτικά σε δελτία ελέγχου και στη συνέχεια, σε συνεργασία με το Δήμο θα καθορίζεται πρόγραμμα εφαρμογής ψεκασμών από εδάφους.
* Θα ακολουθεί εφαρμογή προνυμφοκτονίας σε χώρους που υπάρχουν λιμνάζοντα και ρυπασμένα ύδατα, κατόπιν των δειγματοληπτικών ελέγχων, για τον περιορισμό της ανάπτυξης των προνυμφών των κουνουπιών με στόχο την μείωση του πληθυσμού των ακμαίων.
* Η προνυμφοκτονία θα διενεργείται μέσω ψεκασμών από εδάφους (με εγκεκριμένα, από το Υπουργείο Αγροτικής Ανάπτυξης & Τροφίμων, προνυμφοκτόνα και βιοκτόνα σκευάσματα, την προμήθεια των οποίων αναλαμβάνει ο ανάδοχος). Οι εφαρμογές σκευασμάτων για προνυμφοκτονία, θα γίνεται όποτε κρίνεται απαραίτητο, ανάλογα με την χρονική περίοδο και τα αποτελέσματα της εντομολογικής επιτήρησης. (Τακτική εφαρμογή κάθε 15 μέρες και εκτάκτως εφόσον κριθεί απαραίτητο)
* Προβλέπεται να χρησιμοποιηθούν σκευάσματα κατάλληλα για κουνούπια με προνυμφοκτόνο δράσεις, είτε βιοκτόνο (βιολογικό παράγοντα) αναλόγως του είδους της εφαρμογής που θα απαιτηθεί, της πορείας και των εκτάσεων.
* Επιπλέον θα γίνεται Επανέλεγχος/Έλεγχος αποτελεσματικότητας ψεκασμών μέσω δειγματοληψιών προνυμφών στις ψεκασμένες επιφάνειες. Για τον έλεγχο της αποτελεσματικότητας των ψεκασμών πραγματοποιούνται δειγματοληψίες προνυμφών κουνουπιών σε επιφάνειες που έχουν ψεκασθεί. Ιδιαίτερη έμφαση να δοθεί στα σημεία στα οποία αφθονούν μεγάλοι πληθυσμοί προνυμφών κουνουπιών. Η επανάληψη των ψεκασμών θα είναι σε άμεση συνάρτηση με τα ευρήματα κουνουπιών και θα διενεργούνται κατόπιν δειγματοληψιών και με βάση την εμπειρία προηγούμενων επεμβάσεων στις περιοχές εφαρμογής
* Εάν προκύψει ανάγκη θα γίνει φαρμογή ακμαιοκτονίας, ή/και ενημέρωση με φυλλάδια door to door.
* Η πορεία και τα ευρήματα των εργασιών θα αποτυπώνονται σε κατάλληλά διαμορφωμένα πρωτόκολλα, που θα περιέχουν στοιχεία όπως:
* Ημερομηνία διενέργειας εργασιών
* Αφθονία και στάδιο ανάπτυξης προνυμφών των κουνουπιών (Aedes, Culex, Anopheles)
* Στοιχεία προσωπικού εφαρμογής, δειγματοληπτών και επιστημονικά υπευθύνων παρακολούθησης και διεξαγωγής του έργου
* Οτιδήποτε άλλο παρατηρηθεί στη διάρκεια διεξαγωγής των όποιων εργασιών.

**ΑΡΘΡΟ 2 - Ισχύουσα Νομοθεσία**

Οι εργασίες θα πραγματοποιηθούν σύμφωνα με τις ισχύουσες διατάξεις περί προμηθειών (Νόμος 4412/16 «Δημόσιες Συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147 Α'/08-08-2016) όπως τροποποιήθηκε και ισχύει καθώς και οι διατάξεις του Ν. 3919/2011 (ΦΕΚ Α 32/02-03-2011) «Αρχή της επαγγελματικής ελευθερίας, κατάργηση αδικαιολόγητων περιορισμών στην πρόσβαση και άσκηση επαγγελμάτων»

**ΑΡΘΡΟ 3 - Περιγραφή της Εργασίας**

Οι εργασίες ελέγχου-καταπολέμησης των κουνουπιών για τα γένη Aedes, Culex και Anopheles περιλαμβάνουν:

* Τον εντοπισμό των σημαντικών εστιών δραστηριοποίησης και αναπαραγωγής κουνουπιών στα όρια του Δήμου, τη χαρτογράφηση τους και τη σύνδεση τους με βάση δεδομένων όπου καταγράφονται τα ευρήματα και το ιστορικό παρουσίας προνυμφών.
* Τον τακτικό έλεγχο των εστιών αναπαραγωγής και την καταγραφή, μέσω δειγματοληψιών, της παρουσίας προνυμφών και ακμαίων κουνουπιών ανά γένος αλλά και της πληθυσμιακής πυκνότητας.
* Την τοποθέτηση τουλάχιστον **5 παγίδων ακμαίων (παγίδων ΒG με προσεγγιστική ουσία)** και **10 παγίδων ωοθεσίας (ανάλογα τη χρονική περίοδο)** σε χώρους του Δήμου, τον έλεγχο των παγίδων σε τακτική βάση όπως αναφέρονται στα παραρτήματα της παρούσης. Ο ανάδοχος είναι υποχρεωμένος να υποδείξει στην επιβλέπουσα υπηρεσία το εργαστήριο όπου γίνεται η ανάκτηση του βιολογικού **υλικού, ή να διαθέτει ο ίδιος εργαστήριο. Ειδικότερα για τους μήνες Ιούνιο, Ιούλιο και Σεπτέμβριο, θα αποστέλλονται δείγματα** σε εργαστήριο για έλεγχο σοβαρών νοσημάτων που μεταδίδονται με διαβιβαστές (π.χ. ιός Δυτικού Νείλου). Το επιπλέον κόστος θα βαρύνει τον ανάδοχο.
* Δράσεις προνυμφοκτονίας για τα γένη Aedes, Culex και Anopheles με εγκεκριμένα από το Υπουργείο σκευάσματα και της σύμφωνης γνώμης της υπηρεσίας, εκεί όπου εντοπίζονται προνύμφες, όπως σιντριβάνια, στάσιμα νερά, κλπ. καθώς και στο σύνολο των φρεατίων ομβρίων υδάτων (περίπου 1.300) όπου υπάρχουν υδατοσυλλογές ανά δεκαπενθήμερο ή και νωρίτερα (π.χ. μετά από βροχή) και πάντα με τη σύμφωνη γνώμη της Υπηρεσίας.
* Δειγματοληψία προνυμφών για τον έλεγχο της αποτελεσματικότητας του προγράμματος.
* Δράσεις ακμαιοκτονίας σε χώρους συνάθροισης ακμαίων με εγκεκριμένα από το Υπουργείο σκευάσματα και με τη σύμφωνη γνώμη της Υπηρεσίας (σε περίπτωση ανάγκης), και με τις κατάλληλες άδειες από το Υπουργείο Υγείας.
* Ενημέρωση των πολιτών με φυλλάδια στις περιοχές στις οποίες εμφανίζονται μεγάλοι πληθυσμοί κουνουπιών και δημιουργείται έντονο πρόβλημα όχλησης στους κατοίκους. Ο ανάδοχος αναλαμβάνει πλήρως την εκπόνηση και διανομή των φυλλαδίων στις συγκεκριμένες περιοχές πόρτα πόρτα, με την επίβλεψη της αρμόδιας Υπηρεσίας και σε καθορισμένο χρόνο.
* Εκθέσεις προόδου ανά 30 ημέρες και ετήσια έκθεση πεπραγμένων.
* Οι παγίδες ακμαίων θα τοποθετηθούν είτε σε ασφαλές προστατευόμενο μέρος, είτε σε μεταλλικό πλαίσιο ανάλογων διαστάσεων και θα φέρει λουκέτο ασφαλείας. Το μεταλλικό πλαίσιο στο άνω μέρος θα φέρει κωνική κατασκευή (σκεπή) για την προστασία από βροχοπτώσεις. Τέλος θα τοποθετηθεί σε σημείο που θα υποδείξει η υπηρεσία. Περιλαμβάνονται πάσης φύσεως υλικά για την κατασκευή και τοποθέτηση της παγίδας σε πλήρη λειτουργία.
* Η παρακολούθηση της λειτουργίας της κάθε παγίδας θα γίνεται με ευθύνη του Αναδόχου και κατόπιν οδηγιών του επιβλέποντα της σύμβασης. Τα οφέλη πλέον της παγίδευσης αφορούν αρχικά στη μείωση του πληθυσμού των ακμαίων κουνουπιών εντός της ακτίνας λειτουργίας και τον ποσοτικό προσδιορισμό του πληθυσμού.

Η χρονική περίοδος στην οποία θα πραγματοποιηθεί η εργασία του ελέγχου- καταπολέμησης κουνουπιών θα ξεκινήσει από την υπογραφή της σύμβασης και θα είναι **ως 1 έτος διάρκειας**.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Η εργασία ελέγχου-καταπολέμησης κουνουπιών για το έτος 2025 γίνεται μετά από παρακολούθηση και περιλαμβάνει τις δαπάνες αμοιβής των εκτελούντων τις εργασίες και επιστημονικού προσωπικού, όλων των απαραίτητων μέσων και εξοπλισμού που θα απαιτηθούν προκειμένου να πραγματοποιηθεί η εργασία καθώς και την αξία του σκευάσματος, καθώς και οποιοδήποτε άλλο έγγραφο προκύψει κατά τη διάρκεια της σύμβασης.

|  |  |  |  |  |  |
| --- | --- | --- | --- | --- | --- |
| **Α/Α** |  | **ΠΕΡΙΓΡΑΦΗ ΕΡΓΑΣΙΑΣ** | **ΠΟΣΟΤΗΤΑ** | **Κόστος εφαρμογής** | **ΣΥΝΟΛΟ** |
| 1 | 90922000-6 | ΧΑΡΤΟΓΡΑΦΗΣΗ ΕΣΤΙΩΝ ΕΓΚΑΤΑΣΤΑΣΤΑΣΗ ΠΑΓΙΔΩΝ ΩΟΘΕΣΙΑΣ ΚΑΙ ΑΚΜΑΙΩΝ | 1 | 251,50 € | 251,50 € |
| 2 | 90922000-6 | ΕΡΓΑΣΙΑ ΕΝΤΟΜΟΛΟΓΙΚΗΣ ΠΑΡΑΚΟΛΟΥΘΗΣΗΣ ΑΝΑ ΜΗΝΑ (ΑΚΜΑΙΑ – ΩΟΘΕΣΙΑ ΠΡΟΝΥΜΦΕΣ) | 10 | 330,00 € | 3.300,00 € |
| 3 | 90922000-6 | ΔΡΑΣΗ ΠΡΟΝΥΜΦΟΚΤΟΝΙΑΣ Η΄/ΚΑΙ ΑΚΜΑΙΟΚΤΟΝΙΑΣ Η΄/ΚΑΙ ΕΝΗΜΕΡΩΣΗΣ ΠΟΛΙΤΩΝ ΜΕ ΔΙΑΝΟΜΗ ΦΥΛΛΑΔΙΩΝ ΠΟΡΤΑ ΠΟΡΤΑ | 20 | 145,00 € | 2.900,00 € |
| ΣΥΝΟΛΙΚΗ ΔΑΠΑΝΗ | | | | | 6.451,50 € |
| Φ.Π.Α 24% | | | | | 1.548,36 € |
| **ΣΥΝΟΛΙΚΗ ΠΡΟΫΠΟΛΟΓΙΣΘΕΙΣΑ ΔΑΠΑΝΗ** | | | | | 7.999,86 € |

**ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1Ο**

Η παρούσα Συγγραφή Υποχρεώσεων αφορά στον έλεγχο και καταπολέμηση - των κουνουπιών για τα γένη Aedes, Culex, και Anopheles εντός των ορίων του Δήμου Γαλατσίου.

**ΑΡΘΡΟ 2Ο**

Οι εργασίες θα πραγματοποιηθούν σύμφωνα με τις ισχύουσες διατάξεις περί προμηθειών (Νόμος 4412/16 «Δημόσιες Συμβάσεις Έργων, Προμηθειών και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147 Α'/08-08-2016) όπως τροποποιήθηκε και ισχύει καθώς και οι διατάξεις του Ν. 3919/2011 (ΦΕΚ Α 32/02-03-2011) «Αρχή της επαγγελματικής ελευθερίας, κατάργηση αδικαιολόγητων περιορισμών στην πρόσβαση και άσκηση επαγγελμάτων»

Η σχετική πίστωση ύψους **επτά χιλιάδων εννιακοσίων ενενήντα εννέα ευρώ και ογδόντα έξι λεπτών (7.999,86 €)**  **συμπεριλαμβανομένου και του** ΦΠΑ **24%, θα αποδοθεί ως** από τον προϋπολογισμό του Δήμου οικ. έτους 2025 και βαρύνει τον Κ.Α. 15.6142.0007,

Η χρονική περίοδος στην οποία θα πραγματοποιηθεί η εργασία του ελέγχου- καταπολέμησης των κουνουπιών είναι από την υπογραφή της σύμβασης έως ένα έτος ή έως τη λήξη του οικονομικού αντικειμένου. Ο Ανάδοχος οφείλει να προσκομίζει μηνιαία έκθεση πεπραγμένων.

**ΑΡΘΡΟ 3Ο**

Τα στοιχεία της μελέτης είναι:

* 1. Η συγγραφή υποχρεώσεων
  2. Οι τεχνικές προδιαγραφές
  3. Η τεχνική έκθεση
  4. Ο ενδεικτικός προϋπολογισμός
  5. Η συγγραφή υποχρεώσεων

Οι ανατεθείσες εργασίες πρέπει να υλοποιούνται σύμφωνα με τηνΕγκύκλιο του Υπουργείου Υγείας .

**ΑΡΘΡΟ 4Ο ΠΡΟΣΦΟΡΑ**

Οι ενδιαφερόμενοι θα καταθέσουν προσφορά με κριτήριο κατακύρωσης της χαμηλότερη τιμή, στο σύνολο προϋπολογισθείσας της δαπάνης. Οι τιμές μονάδας θα πρέπει να αναφέρονται στην προσφορά, και να παραμείνουν οι ίδιες για όλη τη διάρκεια της σύμβασης, και οι ποσότητες των εργασιών μπορεί να αυξομειωθούν, όπως κριθεί απαραίτητο, έως του ποσού κατακύρωσης.

**ΑΡΘΡΟ 5Ο ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ – ΤΕΧΝΙΚΗ ΙΚΑΝΟΤΗΤΑ**

Ο ανάδοχος είναι υποχρεωμένος να έχει κάνει αναγγελία έναρξης ασκήσεως επαγγέλματος καταπολέμησης εντόμων και τρωκτικών σε κατοικημένους χώρους, με τουλάχιστον **3 (τρείς) υπεύθυνους επιστήμονες**, βάσει του Ν. 3919/2011 (ΦΕΚ Α 32/02-03-2011) «Αρχή της επαγγελματικής ελευθερίας, κατάργηση αδικαιολόγητων περιορισμών στην πρόσβαση και άσκηση επαγγελμάτων», και τα στοιχεία του να είναι καταγεγραμμένα στη σχετική ιστοσελίδα του Υπουργείου Αγροτικής Ανάπτυξης και Τροφίμων.

Ο ανάδοχος είναι υποχρεωμένος να διαθέτει πιστοποιητικό διαχειριστικού συστήματος Ποιότητας ΙSO 9001:2015 ή αντίστοιχο, πιστοποιητικό περιβαλλοντικής διαχείρισης ISO 14001:2015 ή αντίστοιχο, πιστοποιητικό συστήματος Υγιεινής & Ασφάλειας ISO 45001:2018 και πιστοποιητικό CEPA Certified ΕΝ 16636.

Ο ανάδοχος είναι υποχρεωμένος να έχει εκτελέσει στο παρελθόν ανάλογα έργα μεγάλης κλίμακας με επιτυχία (**τουλάχιστον τριών**). Η απόδειξη της εκτέλεσης βεβαιώνεται με την προσκόμιση σχετικής σύμβασης στην οποία να περιγράφεται αναλυτικά το αντικείμενο, και αναλυτική περιγραφή εκτελεσμένων εργασιών (μόνο εφόσον αυτά δεν περιγράφονται αναλυτικά στη σύμβαση). Σε περίπτωση που το αντικείμενο δεν αναγράφεται αναλυτικά στη σύμβαση, ο ανάδοχος είναι υποχρεωμένος να προσκομίσει οποιοδήποτε άλλο έγγραφο είναι υπογεγραμμένο από την αναθέτουσα αρχή και βεβαιώνει αναλυτικά τις συγκεκριμένες εργασίες (πχ. Συστατική επιστολή, τελική επιμέτρηση κλπ.)

Ο ανάδοχος είναι υποχρεωμένος να συγκροτήσει τα συνεργεία διεξαγωγής των εργασιών και ευθύνεται για την καλή και σωστή εκτέλεση της εργασίας.

Ο ανάδοχος είναι υποχρεωμένος να παρέχει για την παροχή όλων των μέσων και στοιχείων τα οποία κρίνονται απαραίτητα για την υλοποίηση της ανατιθέμενης εργασίας.

Επίσης ο ανάδοχος είναι υποχρεωμένος να παρέχει δωρεάν όλα τα απαιτούμενα υλικά για τις παγίδες ακμαίων και τις παγίδες ωοθεσίας που θα τοποθετηθούν, καθώς και κλωβούς/κλειδαριές, όπου κριθεί απαραίτητο. Οποιοδήποτε άλλο κόστος προκύψει (πχ. εξέταση σε πιστοποιημένο εργαστήριο), θα γίνεται με ευθύνη και έξοδα του αναδόχου.

Ο ανάδοχος οφείλει να συνεργάζεται με εξειδικευμένο φορέα/εγκεκριμένο εργαστήριο για τον έλεγχο του πληθυσμού των κουνουπιών (πχ. Μπενάκειο Φυτοπαθολογικό Ινστιτούτο, Γεωπονικό Πανεπιστήμιο, ΕΣΔΥ κλπ.). Για την απόδειξη αυτού οφείλει να προσκομίσει σύμβαση με τον φορέα για την υλοποίηση παλαιότερων αντίστοιχων προγραμμάτων.

Μετά το πέρας της 1ης εφαρμογής κάθε έτους θα παραδώσει στην υπηρεσία ολοκληρωμένο αρχείο που θα περιγράφει τις εργασίες και το πρόγραμμα εφαρμογών και θα πληροί τις απαιτήσεις οποιουδήποτε ελεγκτικού φορέα.

Όλα τα φαρμακευτικά σκευάσματα που θα χρησιμοποιηθούν φέρουν τις απαραίτητες εγκρίσεις και άδειες που θα βρίσκονται στο φάκελο. Επιπλέον θα πρέπει να προσκομίζεται το δελτίο ασφαλείας του σκευάσματος.

Ακόμα ο ανάδοχος είναι αποκλειστικά υπεύθυνος αν το προσωπικό, καθώς και τα οχήματα, μηχανήματα και τα λοιπά μέσα τα οποία χρησιμοποιεί για την εκτέλεση των εργασιών, πληρούν τα προβλεπόμενα από την κείμενη νομοθεσία, καθώς και αν εφαρμόζονται τα προβλεπόμενα από την νομοθεσία μέτρα προστασίας και ασφάλειας.

Ο ανάδοχος θα πρέπει να μην έχει αποκλειστεί η συμμετοχή του από διαγωνισμούς του Δημοσίου & ΟΤΑ και να μην έχει υποπέσει σε σοβαρό παράπτωμα της επαγγελματικής του δραστηριότητας.

Επιπλέον ο ανάδοχος θα πρέπει να υποβάλει τα σχετικά έγγραφα για την απόδειξη της μη συνδρομής των λόγων αποκλεισμού των παρ.1 και 2 του άρ.73 και του άρ.74 του Ν.4412/2016.

**ΑΡΘΡΟ 6Ο**

Όλα τα έξοδα (προσωπικό, οχήματα, μηχανήματα, εξοπλισμός) που θα χρησιμοποιηθούν για την εκτέλεση της εργασίας βαρύνουν το ανάδοχο καθώς επίσης και κάθε είδους ζημιά προς τρίτους που μπορεί να προκληθεί κατά την εκτέλεση αυτής. Υποχρεούται επίσης ο ανάδοχος να τηρεί τις κείμενες διατάξεις της εργατικής νομοθεσίας περί προλήψεως εργατικών ατυχημάτων και πάντες εν γένει τους ισχύοντες κανονισμούς.

**ΑΡΘΡΟ 7Ο**

Όλα τα μηχανήματα και το τροχαίο υλικό που θα χρησιμοποιηθούν θα είναι ασφαλισμένα.

**ΑΡΘΡΟ 8Ο**

Ο ανάδοχος υποχρεούται να χρησιμοποιεί ασφαλισμένο προσωπικό για το οποίο θα υποβάλλει στην υπηρεσία τις αντίστοιχες καταστάσεις του οικείου ασφαλιστικού τους φορέα κάθε μήνα, εφόσον ζητηθεί. Το προσωπικό που θα ασχολείται με τις παγίδες θα είναι εκπαιδευμένο και θα επιβλέπεται από επιστημονικό προσωπικό του αναδόχου.

**ΑΡΘΡΟ 9Ο**

Η επιβλέπουσα υπηρεσία δικαιούται να διατάξει την αντικατάσταση ή την άμεση αποπομπή των απειθών, ανίκανων ή μη τιμίων υπαλλήλων, εργοδηγών, τεχνιτών ή οποιουδήποτε άλλου εκ του προσωπικού του αναδόχου. Δια τις εκ δόλου ή αμελείας πράξεις τούτων κατά την εκτέλεση της εργασίας υπέχει ακέραια την ευθύνη ο ανάδοχος.

**ΑΡΘΡΟ 10Ο**

Ο αριθμός του αναγκαίου προσωπικού για την εκτέλεση της εργασίας θα πρέπει να είναι ανάλογος προς την σημαντικότητα της εργασίας, τον όγκο των εργασιών, τα χρονικά όρια εκτελέσεως της εργασίας, τις συνθήκες εργασίας και τον τόπο εκτελέσεως. Ειδικότερα οι εργασίες τοποθέτησης παγίδων, λήψης δείγματος κλπ θα γίνονται από έμπειρους υπαλλήλους με καθοδήγηση ή/και παρουσία επιστημονικού προσωπικού.

Η επιβλέπουσα αρχή δικαιούται να διατάσσει την ενίσχυση των συνεργείων του αναδόχου εάν κρίνει τούτο απαραίτητο.

**ΑΡΘΡΟ 11Ο**

Τα συνεργεία του αναδόχου που θα εκτελούν την εργασία ελέγχου-καταπολέμησης - των κουνουπιών για τα γένη Aedes, Culex, και Anopheles, θα πρέπει να είναι εξοπλισμένα με τα απαραίτητα μέσα προστασίας της σωματικής τους ακεραιότητας.

**ΑΡΘΡΟ 12Ο**

Οποιοδήποτε υλικό-χημικό φάρμακο προτίθεται να χρησιμοποιηθεί υπό του αναδόχου, θα τυγχάνει υποχρεωτικά της εγκρίσεως της υπηρεσίας. Η αραίωση θα γίνεται πάντα παρουσία υπαλλήλων του Δήμου, από σφραγισμένη συσκευασία.

**ΑΡΘΡΟ 13Ο**

Ο ανάδοχος μπορεί να πληρώνεται τμηματικά, ανάλογα με την πραγματοποιηθείσα εφαρμογή/υπηρεσία, εφόσον έχει εκτελέσει τις εργασίες, σύμφωνα με τις τεχνικές προδιαγραφές, μετά από σχετική βεβαίωση της υπηρεσίας και κατόπιν προσκομίσεως των απαραιτήτων εγγράφων για την πληρωμή.

**ΑΡΘΡΟ 14Ο**

Ο ανάδοχος υποχρεούται να ακολουθεί το πρόγραμμα εργασίας όσον αφορά τα χρονικά διαστήματα στα οποία θα γίνονται οι δειγματοληψίες και οι προνυμφοκτονίες όπως αναφέρονται στις Τεχνικές Προδιαγραφές άρθρο 3. Επίσης υποχρεούται να ενημερώνει την Υπηρεσία κάθε φορά που έρχεται να πραγματοποιήσει τις εργασίες ελέγχου και καταπολέμησης κουνουπιών. Τα διανεμόμενα φυλλάδια θα πρέπει να έχουν την έγκριση της υπηρεσίας. Για τις λοιπές κυρώσεις του αναδόχου ισχύουν τα αναφερόμενα στο Ν. 4412/2016 στα σχετικά άρθρα.

**ΑΡΘΡΟ 15Ο**

Ο ανάδοχος δεν δικαιούται ουδεμία αποζημίωση από την αναθέτουσα αρχή για οποιαδήποτε βλάβη προκληθεί κατά την εκτέλεση της εργασίας, για οποιαδήποτε φθορά ή απώλεια υλικών και για οποιαδήποτε εν γένει ζημία αυτού οφειλόμενη είτε εις αμέλεια, απρονοησία ή ανεπιτηδειότητα αυτού ή του προσωπικού του.

**ΑΡΘΡΟ 16Ο**

Ο ανάδοχος της εργασίας υποχρεούται εντός δέκα (10) ημερών από την κοινοποίηση σχετικής έγγραφης ειδικής πρόσκλησης, να προσέλθει να υπογράψει τη σύμβαση.

**ΑΡΘΡΟ 17Ο**

Ο ανάδοχος στον οποίο θα κατακυρωθεί ο διαγωνισμός θα επιβαρύνεται με όλες τις νόμιμες κρατήσεις.

**ΟΜΑΔΑ Β: «ΔΑΠΑΝΗ ΕΝΤΟΜΟΚΤΟΝΙΑΣ-ΜΥΟΚΤΟΝΙΑΣ»**

**ΤΕΧΝΙΚΗ ΕΚΘΕΣΗ**

Αφορά στις υπηρεσίες :

1) **«Εντομοκτονίας, μυοκτονίας και απώθησης ζώων των Δημοτικών κτιρίων και λοιπών χώρων»** του Δήμου Γαλατσίου. και

2) **«Εντομοκτονίας -μυοκτονίας σχολικών μονάδων»**

Οι εφαρμογές εντομοκτονίας, μυοκτονίας, μικροβιοκτονίας, απώθησης ζώων θα πραγματοποιηθούν σε χώρους των υπηρεσιών του Δήμου Γαλατσίου, καθώς και σε περιπτώσεις ανθυγιεινών εστιών για τις οποίες ο Δήμος έχει λάβει εισαγγελική παραγγελία για τον καθαρισμό αυτών. Η εφαρμογή θα γίνει με σύγχρονες μεθόδους που θα εφαρμόζονται από εξειδικευμένο προσωπικό και θα χρησιμοποιούν φάρμακα, συσκευές και αναλώσιμα εγκεκριμένα από το Υπουργείο Αγροτικής Ανάπτυξης και Τροφίμων και τον ΕΟΦ.

Αναλυτικότερα προβλέπονται:

1. Προγραμματισμένες και έκτακτες εφαρμογές κατά περίπτωση για τα κτίρια του Δημαρχείο, της Κοινωνικής Υπηρεσίας και τα λοιπά κτίριά της, για το Γκαράζ, για τα κτίρια των ΚΕΠ, και τις ανθυγιεινές εστίες που θα προκύψουν κατά τη διάρκεια του έτους. Οι εφαρμογές περιλαμβάνουν και τον προαύλιο χώρο των κτιρίων (φρεάτια), εφόσον υπάρχουν.
2. Προγραμματισμένες και έκτακτες εφαρμογές κατά περίπτωση για τα σχολικά κτίρια, Οι εφαρμογές περιλαμβάνουν και τον προαύλιο χώρο των κτιρίων (φρεάτια), εφόσον υπάρχουν.

Οι εργασίες θα γίνονται με εντολή της κάθε υπηρεσίας, κατόπιν συνεννόησης. Ο χώρος θα παραμένει κλειστός για συγκεκριμένο χρονικό διάστημα, ανάλογα με το είδος της εφαρμογής.

Για την υποομάδα 1, ο ανάδοχος, μετά την εφαρμογή θα προσκομίζει στην αρμόδια Υπηρεσία του Δήμου Γαλατσίου πιστοποιητικό εφαρμογής, που θα αναφέρει το χρησιμοποιούμενο σκεύασμα και όλες τις απαραίτητες πληροφορίες (αντίδοτο, ημερομηνία κλπ).

Για την υποομάδα 2, ο ανάδοχος μετά την εφαρμογή θα προσκομίζει στη διεύθυνση του σχολικού κτιρίου πιστοποιητικό εφαρμογής, που θα αναφέρει το χρησιμοποιούμενο σκεύασμα και όλες τις απαραίτητες πληροφορίες (αντίδοτο, ημερομηνία κλπ).

Συγκεκριμένα για το κάθε είδος υπηρεσίας προβλέπονται τα εξής:

* **Εντομοκτονία** (κατσαρίδες, μύγες, μυρμήγκια, κουνούπια, αράχνες, σκορπιούς, ψύλλους, κοριούς κ.λ.π.):

Θα γίνεται επιτόπιος έλεγχος για την ύπαρξη εντόμων, το μέγεθός και την έκταση του προβλήματος, με χρήση κατάλληλων κολλητικών παγίδων με τροφικό δόλωμα – ελκυστικό.

Με την εμφάνισή τους θα πραγματοποιηθούν υπολειμματικοί ψεκασμοί σε συνδυασμό με εφαρμογές σκευασμάτων σε μορφή gel για μακροχρόνια αποτελέσματα, σε όλους τους καταγραφόμενους χώρους.

Τα σκευάσματα που θα χρησιμοποιηθούν θα είναι άοσμα, χαμηλής τοξικότητας για τον άνθρωπο, δεν θα λερώνουν και δεν θα διαβρώνουν τις επιφάνειες όπου εφαρμόζονται και θα είναι εγκεκριμένα από το Υπουργείο Αγροτικής Ανάπτυξης και Τροφίμων. Η αραίωση θα γίνεται λίγο πριν την εφαρμογή, από σφραγισμένη συσκευασία, παρουσία των υπαλλήλων του Δήμου ή του σχολικού κτιρίου.

Ειδικά σε περίπτωση κορεοκτονίας, ή ψύλλων θα πρέπει να γίνουν επαναληπτικές εφαρμογές, έως ότου εξαφανιστεί το υγειονομικό πρόβλημα.

* **Μυοκτονία** (ποντικιών, αρουραίων)

Η εφαρμογή του προγράμματος μυοκτονίας θα γίνεται με δολωματικούς σταθμούς ασφαλείας (προδιαγραφών HACCP, ISO) με κλειδί ασφαλείας σε χώρους όπου διαπιστώνεται η ύπαρξη προβλήματος. Ο αριθμός και η θέση των δολωματικών σταθμών θα διαπιστώνεται με επιτόπιο έλεγχο στα κτίρια όπου υπάρχει πρόβλημα. Ειδικά για το κτίριο του Δήμου και το Γκαράζ, οι δολωματικοί σταθμοί πρέπει να είναι πλαστικοί, να εφοδιάζονται τακτικά και να παραμείνουν στο χώρο μετά το τέλος της υπηρεσίας. Ο ανάδοχος υποχρεούται να χαρτογραφεί τους δολωματικούς σταθμούς, αποτυπώνοντάς τους σε διάγραμμα.

Η εφαρμογή του προγράμματος μυοκτονίας θα γίνεται με τρόπο που πληροί όλα τα κριτήρια ασφαλείας π.χ. τοποθέτηση δολωματικών σταθμών ασφαλείας με κλειδί στο λεβητοστάσιο, στις αποθήκες, σε χώρους όπου υπάρχουν καλώδια υψηλής τάσης της Δ.Ε.Η. κ.λ.π., ενώ στους υπόλοιπους χώρους θα γίνεται χρήση ειδικών ακίνδυνων κολλωδών επιφανειών, πάντοτε σε συνεννόηση με τον αρμόδιο υπάλληλο του Δήμου. Επιπλέον, σε σημεία όπως το κοινωνικό παντοπωλείο, όπου υπάρχουν τρόφιμα, μπορεί να τοποθετείται ειδικός δείκτης ανίχνευσης τύπου detex.

Η όλη διαδικασία της μυοκτονίας θα γίνεται λαμβάνοντας όλα τα απαραίτητα μέτρα ασφαλείας.

Τα σκευάσματα μυοκτονίας που θα χρησιμοποιηθούν θα είναι τελευταίας γενιάς αντιπηκτικά τα οποία προκαλούν στο τελικό στάδιο δράσης τους μουμιοποίηση, χωρίς ανεπιθύμητες οσμές και σαφώς θα είναι εγκεκριμένα από το Υπουργείο Αγροτικής Ανάπτυξης και Τροφίμων.

* **Μικροβιοκτονία**

Η εφαρμογή προγράμματος μικροβιοκτονίας θα γίνεται με ψεκασμό κάλυψης ή με ομιχλώδη εφαρμογή σε όλους τους κοινόχρηστους χώρους (αίθουσες, γραφεία, τουαλέτες, διάδρομοι, αποθήκες κ.λ.π.).

Τα φάρμακα που θα χρησιμοποιηθούν θα έχουν ευρύ φάσμα μικροβιοκτόνου (μυκητοκτόνου, βακτηριοκτόνου) και ιοκτόνου δράσης, θα είναι άοσμα, αντιοξειδωτικά, αντιδιαβρωτικά με τις επιφάνειες που θα έρχονται σε επαφή, μη τοξικά, χωρίς υπολειμματική δράση, κατάλληλα για εφαρμογή σε εσωτερικούς και κατοικημένους εξωτερικούς χώρους και θα είναι εγκεκριμένα από τον ΕΟΦ.

Η μικροβιοκτονία γίνεται μόνο σε περίπτωση έκτακτης ανάγκης, κατόπιν συνεννόησης με τις αρμόδιες υπηρεσίες Υγείας.

* **Απώθηση φιδιών/έρποντων/ ζώων**

Η εφαρμογή απώθησης θα γίνεται με ειδικό απωθητικό κοκκώδες υλικό τύπου protecta repellent granular, το οποίο στη συνέχεια θα διαβρέχεται. Μπορεί να χρησιμοποιείται και απωθητικό υγρό, με παρόμοια δράση, ανάλογα την περίπτωση και το μέγεθος της εφαρμογής.

**Διαδικασία εκτέλεσης - έλεγχος υπηρεσιών**

1. Μετά το τέλος των εργασιών θα εκδίδεται πιστοποιητικό που θα αναφέρει τις εργασίες που πραγματοποιήθηκαν και τις δραστικές ουσίες που χρησιμοποιήθηκαν, υπογεγραμμένο από την ανάδοχη εταιρεία και από τον φορέα του χώρου που έγινε η εργασία. Τα παραπάνω πιστοποιητικά θα συνοδεύουν το τιμολόγιο και θα αποτελούν δικαιολογητικά πληρωμής.

2. Ο ανάδοχος **υποχρεούται να παρέχει δωρεάν για κάθε κτίριο** τα έγγραφα που πρέπει να περιέχονται στο φάκελο απεντόμωσης-μυοκτονίας, που θα περιλαμβάνουν όλες τις πληροφορίες του προγράμματος καταπολέμησης εντόμων και τρωκτικών: πιστοποιητικό απεντόμωσης – μυοκτονίας, κατάσταση και επίσημα πιστοποιητικά των χρησιμοποιουμένων εντομοκτόνων και τρωκτικοκτόνων, κάτοψη ή σκαρίφημα των κτιρίων όπου θα απεικονίζονται οι δολωματικοί σταθμοί ή οι σταθμοί παρακολούθησης που έχουν τοποθετηθεί, στοιχεία του επιβλέποντος επιστημονικού προσωπικού και έκθεση για την πρόοδο, αποτελεσματικότητα, και τεκμηρίωση του προγράμματος.

3. **Σε περίπτωση εμφάνισης προβλημάτων ανάμεσα σε εφαρμογές**, η ανάδοχος εταιρεία αναλαμβάνει, με δικά της έξοδα, την **επιπλέον επέμβαση** για αντιμετώπιση του συγκεκριμένου προβλήματος.

**Γενικές υποχρεώσεις συμμετέχοντα και αναδόχου**

Οι συμμετέχοντες στην διαδικασία συλλογής προσφορών, οφείλουν να προσκομίσουν στο Δήμο Γαλατσίου, μαζί με την οικονομική τους προσφορά, κατάλογο των σκευασμάτων που θα χρησιμοποιηθούν, που θα συνοδεύονται με τις απαιτούμενες εγκρίσεις τους από το Υπουργείο Αγροτικής Ανάπτυξης και Τροφίμων. Επίσης πρέπει να έχουν προβεί σε Αναγγελία Άσκησης Επαγγέλματος Καταπολέμησης Εντόμων και Τρωκτικών στο Υπουργείο Αγροτικής Ανάπτυξης και Τροφίμων, σύμφωνα με το Ν.3919/2011, η οποία πρέπει να είναι σε ισχύ.

Ο ανάδοχος είναι υποχρεωμένος να διαθέτει πιστοποιητικό διαχειριστικού συστήματος Ποιότητας ΙSO 9001:2015, πιστοποιητικό περιβαλλοντικής διαχείρισης ISO 14001:2015, πιστοποιητικό συστήματος Υγιεινής & Ασφάλειας ISO 18001:2007 ή αντίστοιχο, πιστοποιητικό ΕΝ 16636.

Ο ανάδοχος είναι υποχρεωμένος να τηρεί τους κανόνες ασφάλειας εργασίας, να παίρνει σε όλη τη διάρκεια των εργασιών τα μέτρα ασφαλείας για την πρόληψη ατυχημάτων, που καθορίζονται στη σχετική νομοθεσία.

Ο ανάδοχος είναι υπεύθυνος για την τήρηση νόμων, αστυνομικών και λοιπών διατάξεων και οφείλει να ανακοινώνει, χωρίς καθυστέρηση, στην Υπηρεσία τις διαταγές και εντολές των διαφόρων αρχών, που απευθύνονται ή του κοινοποιούνται, σχετικά με υποδεικνυόμενα μέτρα ελέγχου, ασφαλείας κ.λ.π.

Επίσης, ο ανάδοχος υποχρεώνεται να παίρνει όλα τα απαραίτητα μέτρα ασφαλείας κατά τις εφαρμογές, φέροντας την ευθύνη αποκλειστικά και μόνο αυτός για κάθε συνέπεια που θα προκύψει από τη μη εφαρμογή τους. Σε καμία περίπτωση δεν επιβαρύνεται ο Δήμος Γαλατσίου με αποζημιώσεις ατυχημάτων του προσωπικού του αναδόχου καθώς και με αποζημιώσεις για ζημίες, προκαλούμενες από το προσωπικό του αναδόχου σε ξένη ιδιοκτησία, σε εργασίες σε χώρους του Δήμου ή χώρους τους οποίους ο Δήμος καλείται να καθαρίσει, κατόπιν εισαγγελικής εντολής.

Οι ποσότητες στον προϋπολογισμό είναι ενδεικτικές. Είναι δυνατόν δηλαδή να ζητηθούν περισσότερες υπηρεσίες ενός είδους και λιγότερες άλλου είδους από τα είδη των υπηρεσιών που αναγράφονται στον προϋπολογισμό, σε καμία περίπτωση όμως το κόστος δεν μπορεί να υπερβαίνει την σύμβαση. Η πληρωμή του αναδόχου θα γίνει με βάση την πρόοδο των εργασιών.

Η προϋπολογισθείσα δαπάνη για τις παραπάνω υπηρεσίες είναι 19.170,40 € συμπεριλαμβανομένου του ΦΠΑ και αναλύεται ως εξής:

Α) Για την υποομάδα 1 Εντομοκτονία-Μυοκτονία Δημοτικών Κτιρίων»: Δέκα χιλιάδες εννιακόσια ογδόντα έξι ευρώ και σαράντα λεπτά (10.986,40 €) συμπεριλαμβανομένου Φ.Π.Α. (24%), όπως αναλύονται παρακάτω και προκύπτουν στον κωδικό Κ.Α. 15.6142.0006 του προϋπολογισμού του 2025.

Β) για την Υποομάδα 2 «Εντομοκτονία-Μυοκτονία Σχολικών Κτιρίων»: Οκτώ χιλιάδες εκατόν ογδόντα τέσσερα ευρώ (8.184,00 €) συμπεριλαμβανομένου Φ.Π.Α. (24%), όπως αναλύονται παρακάτω και προκύπτουν στον κωδικό Κ.Α. 70.6142.0004 του προϋπολογισμού του 2025.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

Η εργασία εντομοκτονίας-μυοκτονίας γίνεται μετά από παρακολούθηση και περιλαμβάνει τις δαπάνες αμοιβής ανειδίκευτου εργάτη και επιστημονικού προσωπικού, όλων των απαραίτητων μέσων και εξοπλισμού που θα απαιτηθούν προκειμένου να πραγματοποιηθεί η εργασία καθώς και την αξία των σκευασμάτων. *Οι ποσότητες είναι ενδεικτικές και μπορεί να τροποποιηθούν (να αυξηθούν ή να μειωθούν ανά είδος) έως την ολοκλήρωση του ποσού της σύμβασης, ανάλογα τις ανάγκες που θα προκύψουν*.

**Η ενδεικτική συχνότητα των εφαρμογών θα προκύψει ανάλογα με τις ανάγκες (ενδεικτική συχνότητα δύο φορές το έτος) και οι ενδεικτικές τιμές είναι:**

**Υποομάδα 1. Δημοτικά κτίρια και υπηρεσίες**

|  |  |  |  |  |
| --- | --- | --- | --- | --- |
| **Α/Α** | **Είδος** | **περιγραφή** | **μονάδα** | **τιμή** |
| 1 | Κτίριο Δημαρχείου | Τριώροφο κτίριο με γραφεία, υποδοχή κοινού, χώρους συναντήσεων, αποθήκες, κλιμακοστάσια, ανελκυστήρα, αύλειο χώρο πέριξ του Δημαρχείου. 5.000 τμ. | Εφαρμογή | 180,00 |
| 2 | Γραφεία - Αίθουσες του Δήμου - μεμονωμένες εφαρμογές | Γραφεία - Χώροι του δήμου, συμπεριλαμβανομένων αποχωρητηρίων έως 150τ.μ. (εκτάκτως) | Εφαρμογή | 60,00 |
| 3 | Χώροι διανομής τροφίμων | Ισόγειος χώρος, για διανομή τροφίμων (ΤΕΒΑ, Παντοπωλείο κλπ.) | Εφαρμογή | 60,00 |
| 4 | ΚΕΠ | Δύο Ισόγεια καταστήματα με γραφεία και υποδοχή κοινού και αποθήκη (έως 150 τμ.) | Εφαρμογή | 60,00 |
| 5 | Γκαράζ | Εξωτερικός χώρος συγκέντρωσης εργατών, γραφείου κίνησης οχημάτων, στάθμευσης οχημάτων, κλπ, (2 κοντέινερ, 2 box γραφεία) | Εφαρμογή | 100,00 |
| 6 | Παιδικοί Σταθμοί | Κτίρια παιδικών σταθμών συμπεριλαμβανομένων των βοηθητικών και λοιπών χώρων | Εφαρμογή | 110,00 |
| 7 | ΚΑΠΗ | Κτίρια ΚΑΠΗ συμπεριλαμβανομένων των βοηθητικών και λοιπών χώρων | Εφαρμογή | 60,00 |
| 8 | Χώρος δραστηριοτήτων ΠΑΛΑΙ | Στέκια Νεολαίας, Γυμναστήριο Γυναικών, Γυμναστήριο Μπασκετ (Μπαλόνι) | Εφαρμογή | 400,00 |
| 9 | Αλσος Βεϊκου | Κτίριο Πισίνας, Κλειστό Γυμναστήριο, Βοηθητικοί χώροι γηπέδου ποδοσφαίρου, γραφεία γραμματείας, κοινόχρηστα WC, κτίρια στην κεντρική πύλη, καμαρίνια ανοικτού θεάτρου, πέτρινα κτίρια εκθέσεων κλπ | Εφαρμογή | 500,00 |
| 10 | Οικίες - Διάφοροι χώροι | Κατά περίπτωση, εφόσον κριθεί ότι υπάρχει ανάγκη εφαρμογή, λόγω κρούσματος, εντολής υγειονομικού καθαρισμού κλπ. (έως 150 τ.μ.) | Εφαρμογή | 60,00 |
| 11 | Όφιοαπώθηση - Απώθηση ζώων | Απώθηση ζώων/φιδιών με τοποθέτηση απωθητικού υλικού | Ανά μέτρο | 1,50 |
| 12 | Δολωματικοί σταθμοί | Αγορά και τοποθέτηση πλαστικών δολωματικών σταθμών (όπου χρειάζεται) με επιτοίχια σήμανση | Τεμάχιο | 15,00 |
| Σύνολο | | | | 8.860,00 |
| ΦΠΑ 24% | | | | 2.126,40 |
| Γενικό Σύνολο | | | | 10.986,40 |

**Υποομάδα 2. Σχολικά κτίρια**

|  |  |  |  |  |
| --- | --- | --- | --- | --- |
| Α/Α | Είδος | Περιγραφή | μονάδα | τιμή |
| 1 | Σχολικά κτίρια | Κτίρια Δημοτικών Σχολεία, Γυμνασίων, Λυκείων, κλπ. (σχολικές τάξεις, WC, αποθήκες, κλιμακοστάσια, αύλειοι χώρο) | Εφαρμογή | 100 |
| 2 | Νηπιαγωγεία και έκτακτα | Κατά περίπτωση, εφαρμογή σε αίθουσες, WC κλπ μικρής έκτασης (έως 150 τ.μ.) | Εφαρμογή | 50 |
| 3 | Όφιοαπώθηση - Απώθηση ζώων | Απώθηση ζώων/φιδιών με τοποθέτηση απωθητικού υλικού (εφόσον απαιτείται) | Ανά μέτρο | 1,2 |
| 4 | Δολωματικοί σταθμοί | Αγορά και τοποθέτηση πλαστικών δολωματικών σταθμών (όπου χρειάζεται) με επιτοίχια σήμανση | Τεμάχιο | 11 |
| Σύνολο | | | | 6.600,00 |
| ΦΠΑ 24% | | | | 1.584,00 |
| Γενικό Σύνολο | | | | 8.184,00 |

**Σύνολα: Υποομάδα 1 + Υποομάδα 2 =**

|  |  |  |  |
| --- | --- | --- | --- |
| **ΟΜΑΔΑ Β** | **ΥΠΟΟΜΑΔΑ 1** | **ΥΠΟΟΜΑΔΑ 2** | **ΣΥΝΟΛΟ** |
| ΣΥΝΟΛΟ | 8.860,00 | 6.600,00 | 15.460,00 |
| ΦΠΑ | 2.126,40 | 1.584,00 | 3.710,40 |
| ΓΕΝΙΚΟ ΣΥΝΟΛΟ | 10.986,40 | 8.184,00 | 19.170,40 |

**ΣΥΓΓΡΑΦΗ ΥΠΟΧΡΕΩΣΕΩΝ**

|  |
| --- |
| **ΑΡΘΡΟ 1ο: *ΑΝΤΙΚΕΙΜΕΝΟ ΣΥΓΓΡΑΦΗΣ*** |

Η παρούσα Συγγραφή Υποχρεώσεων, αφορά την εντομοκτονία-μυοκτονία στα Δημοτικά Κτίρια και τους λοιπούς χώρους του Δήμου καθώς και τα σχολικά κτίρια.

|  |
| --- |
| **ΑΡΘΡΟ 2ο: *ΙΣΧΥΟΥΣΕΣ ΔΙΑΤΑΞΕΙΣ*** |

Η εργασία θα γίνει σύμφωνα με την ισχύουσα νομοθεσία περί εκτελέσεως έργων και προμηθειών Ο.Τ.Α. Η σχετική πίστωση λαμβάνεται από τον προϋπολογισμό του Δήμου έτους 2025 και βαρύνει τον Κ.Α. 15.6142.0006 με το ποσό 10.986,40 €, συμπεριλαμβανομένου του ΦΠΑ 24% και τον κωδικό 70-6142.0003 με το ποσό των 8.184,00 € Χρονική περίοδος εκτέλεσης της εργασίας ορίζεται από την υπογραφή της σύμβασης έως τη λήξη του οικονομικού αντικειμένου.

|  |
| --- |
| ΑΡΘΡΟ 3ο: ΣΥΜΒΑΤΙΚΑ ΤΕΥΧΗ |

Ι. Τεχνική Έκθεση

ΙΙ. Προϋπολογισμός

ΙΙΙ. Συγγραφή Υποχρεώσεων

|  |
| --- |
| **ΑΡΘΡΟ 4ο : *Τρόπος εκτέλεσης της εργασιασ*** |

Η εκτέλεση της εργασίας θα γινει με την πλέον συμφέρουσα από οικονομική άποψη προσφορά, αποκλειστικά βάσει τιμής. ο οικονομικός φορέας θα προσφέρει ενιαίο ποσοστό έκπτωσης επί των τιμών της συγκεκριμένης ομάδας.

|  |
| --- |
| **ΑΡΘΡΟ 5ο : *Σύμβαση*** |

Ο ανάδοχος της εργασίας υποχρεούται μέσα σε δέκα (10) ημέρες από την ημερομηνία που του κοινοποιείται η ανακοίνωση, να προσέλθει να υπογράψει τη σύμβαση.

|  |
| --- |
| **ΑΡΘΡΟ 6ο: *ΠΕΡΙΕΧΟΜΕΝΟ ΤΙΜΩΝ ΜΟΝΑΔΟΣ ΤΟΥ ΤΙΜΟΛΟΓΙΟΥ – ΠΛΗΡΩΜΕΣ*** |

Οι τιμές μονάδας του συμβατικού τιμολογίου θα υπολογιστούν βάσει του ενιαίου ποσοστού έκπτωσης, θα είναι σταθερές και αμετάβλητες σε όλη τη διάρκεια της εργασίας και για κανένα λόγο και σε καμία αναθεώρηση υπόκεινται.

Η πληρωμή θα γίνετε σταδιακά με την προσκόμιση τιμολογίου παροχής υπηρεσιών, την έκδοση εντάλματος από την υπηρεσία και την έγκριση της Επιτροπής Παραλαβής.

|  |
| --- |
| **ΑΡΘΡΟ 7ο: *ΠΡΟΘΕΣΜΙΑ ΠΕΡΑΙΩΣΗΣ*** |

Οι εργασίες θα γίνονται σταδιακά ως εξαντλήσεως του ποσού, κατά τη διάρκεια της σύμβασης (που ορίζεται έως 1 έτος) ανάλογα και με τις υπάρχουσες ανάγκες.

|  |
| --- |
| **ΑΡΘΡΟ 8ο : *ΚΡΑΤΗΣΕΙΣ*** |

Ο Ανάδοχος θα επιβαρυνθεί με όλες τις νόμιμες κρατήσεις .

|  |
| --- |
| **ΑΡΘΡΟ 9ο: *ΓΕΝΙΚΕΣ ΥΠΟΧΡΕΩΣΕΙΣ ΠΡΟΜΗΘΕΥΤΗ*** |

Ο Ανάδοχος είναι υποχρεωμένος να λάβει όλα τα κατάλληλα μέτρα υγείας και ασφάλειας και είναι υπεύθυνος για κάθε ζημιά που πιθανόν να γίνει από υπαιτιότητα δική του.

Α) Όλα τα έξοδα (προσωπικό, οχήματα) που θα χρησιμοποιηθούν για την εκτέλεση της εργασίας βαρύνουν τον ανάδοχο καθώς επίσης και κάθε ζημιά προς τρίτους που μπορεί να προκληθεί κατά την εκτέλεση αυτής. Υποχρεούται επίσης ο ανάδοχος να τηρεί τις κείμενες διατάξεις της εργατικής νομοθεσίας περί προλήψεων εργατικών ατυχημάτων και πάντες εν γένει τους ισχύοντες κανονισμούς.

Β) Όλα τα οχήματα που θα χρησιμοποιηθούν θα είναι ασφαλισμένα και θα ανταποκρίνονται στις απαιτήσεις της ισχύουσας νομοθεσίας.

**ΓΑΛΑΤΣΙ, 10/04/2025**

|  |  |  |
| --- | --- | --- |
|  |  | Η ΣΥΝΤΑΞΑΣΑ ΚΑΙ ΑΝΑΠΛΗΡΩΤΡΙΑ ΠΡΟΪΣΤΑΜΕΝΗ Δ/ΝΣΗΣ ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ ΥΓΕΙΑΣ  ΧΑΤΖΗΔΗΜΗΤΡΙΟΥ ΜΑΥΡΑ  ΕΠΟΠΤΡΙΑ ΔΗΜΟΣΙΑΣ ΥΓΕΙΑΣ |